Diari Oficial de la Generalitat Valenciana


Sumari del DOGV 5540, del 22-06-2007 (2007/8109)

RESOLUCIÓ de 27 d'abril de 2007, de la Direcció General de Qualitat Ambiental per a modificar l'autorització ambiental integrada núm. 039-06/AAI/CV, atorgada en data 27 de juliol de 2006 a la mercantil Tierra Atomizada, SA. per a una indústria de fabricació d'argiles atomitzades amb sistema de cogeneració situada en el municipi de l'Alcora (Castelló).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5540

Data del DOGV
:   22-06-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/8109


Data del document
:   27-04-2007

Organisme emissor
:   Conselleria de Territori i Habitatge

Tipus de document
:   Resolució

Correcció d'errades

 Descriptors 

:   * Alcora, l'
    * empresa privada
    * ceràmica

RESOLUCIÓ de 27 d'abril de 2007, de la Direcció General de Qualitat Ambiental per a modificar l'autorització ambiental integrada núm. 039-06/AAI/CV, atorgada en data 27 de juliol de 2006 a la mercantil Tierra Atomizada, SA. per a una indústria de fabricació d'argiles atomitzades amb sistema de cogeneració situada en el municipi de l'Alcora (Castelló). [2007/8109]  
Vist l'escrit presentat pel Sr. Jaime Ramos Marcos en nom i representació de la mercantil TIERRA ATOMIZADA, SA, amb domicili a l'Alcora (Castelló), Camí Foies Ferraes, s/n, pel qual es realitzen les al·legacions al condicionat imposat en la resolució dictada pel director general de Qualitat Ambiental de data 27 de juliol del 2006 recaiguda en l'expedient 056/04 IPPC d'autorització ambiental integrada de les instal·lacions de la citada mercantil, s'emet la present resolució de conformitat amb els següents,   
ANTECEDENTS DE FET  
PRIMER. Amb data 27 de juliol del 2006, el director general de Qualitat Ambiental va dictar una resolució per la qual es va concedir a TIERRA ATOMIZADA, SA l'autorització ambiental integrada de la indústria de fabricació d'argiles atomitzades amb sistema de cogeneració situada en el municipi de l'Alcora per a l'explotació de l'esmentada instal·lació condicionada al compliment d'una sèrie de condicions de caràcter ambiental.  
Aquesta resolució va ser notificada a l'empresa en data 7 d'agost del 2006 i publicada en el Diari Oficial de la Generalitat de data 7 de setembre (DOGV núm. 5341).  
SEGON. Amb data 1 de setembre del 2006, va entrar en el Registre General de la conselleria de Territori i Habitatge l'escrit del Sr. Jaime Ramos Marco en nom i representació de la mercantil TIERRA ATOMIZADA, SA, pel qual es presenten al·legacions al condicionat imposat en la resolució d'autorització ambiental integrada concedida; concretament sol·licita que se'ls eximisca del compliment de la distribució del parc d'emmagatzemament de material pulverulent en cel·les, amb anterioritat al 31 d'octubre del 2007, argumentant que la seua construcció els suposaria un cost excessiu, ja que es tractaria d'una solució intermèdia que haurien d'adaptar a posteriori amb la proposta de tancament de les eres d'emmagatzemament, per la qual cosa sol·liciten que les mesures que s'han d'executar per a reduir les emissions difuses s'ajusten al seu Pla d'adaptació, el qual ha de ser aprovat per la Direcció General de Qualitat Ambiental.  
TERCER. Mitjançant l'ofici de data 28 de setembre del 2006 l'interessat és requerit perquè presente el Pla d'execució del tancament de les recollides d'argila, en el qual es determinen les dates d'implantació de les mesures que s'han d'instaurar, per a poder valorar convenientment la petició realitzada, amb data 11 d'octubre del 2006, la mercantil presenta el cronograma de les tasques que s'han de realitzar per a dur a terme i executar el Pla d'adaptació.  
QUART. Amb data 30 d'octubre del 2006 es remet la documentació presentada per l'empresa al Servei de Protecció de l'Ambient Atmosfèric a fi que informen respecte d'això, sense que fins a la data hagen manifestat cap paréixer sobre l'assumpte en qüestió.  
CINQUÉ. Amb data 29 de març del 2007 s'informa l'Ajuntament de l'Alcora de les al·legacions presentades per l'empresa a la resolució d'autorització ambiental integrada concedida i de la documentació presentada per aquesta en aquest sentit, a fi que informen respecte d'això, l'Ajuntament rep el referit ofici en data 5 d'abril del 2007, segons consta en el justificant de recepció, sense que fins a la data hagen manifestat cap paréixer en l'assumpte en qüestió.  
FONAMENTS DE DRET  
PRIMER. D'acord amb el que disposa l'article 59.1.d) de la Llei 2/2006, de 5 de maig, de prevenció de la contaminació i qualitat ambiental, l'autorització ambiental integrada pot ser modificada d'ofici quan l'òrgan que l'haguera concedit "estime que hi ha circumstàncies que justifiquen la revisió o la modificació del pronunciament recaigut en el tràmit d'avaluació ambiental", regulant-se el procediment pel qual es tramitarà aquesta modificació en l'article 65 del Decret 127/2006, de 15 de setembre, del Consell.   
SEGON. De conformitat amb l'article 3.h) de la Llei 16/2002 i el Decret 8/2004, de 3 de setembre, del president de la Generalitat, pel qual s'assignen competències a la Presidència de la Generalitat i a les conselleries amb competències executives, en la Comunitat Valenciana l'òrgan competent per a atorgar l'autorització ambiental integrada és la conselleria de Territori i Habitatge.  
TERCER. La competència per a resoldre sobre la modificació de la resolució d'AAI, de conformitat amb l'article 15 del Decret 137/2006, de 29 de setembre, del Consell de la Generalitat, pel qual s'aprova el Reglament orgànic i funcional de la conselleria de Territori i Habitatge, correspon a la Direcció General de Qualitat Ambiental, per ser la competent per a exercir les competències en matèria de control integrat de la contaminació.  
QUART. Al·lega en el seu escrit el representant de TIERRA ATOMIZADA, SA, el perjudici econòmic que els suposaria realitzar la distribució en cel·les de les eres d'emmagatzemament d'argiles abans del 31 d'octubre del 2007, en els termes establits en el punt 3.4.6.2 relatiu a l'emmagatzemament i la manipulació de materials purulents de l'autorització ambiental Integrada, per a després haver d'adaptar aquesta infraestructura al Pla de tancament de les recollides, el qual es comprometen a implantar d'acord amb el que ha indicat l'organigrama d'execució presentat a requeriment d'aquesta conselleria.  
Així, sol·licita que se'ls eximisca del compliment de la distribució del parc d'emmagatzemament de material pulverulent en cel·les, amb anterioritat al 31 d'octubre del 2007, en considerar que la seua construcció els suposaria un cost excessiu, ja que es tractaria d'una solució intermèdia que haurien d'adaptar a posteriori amb la proposta de tancament de les eres d'emmagatzemament, per la qual cosa sol·liciten que les mesures que s'han d'executar per a reduir les emissions difuses s'ajusten al seu Pla d'adaptació, que ha de ser aprovat per aquesta direcció general, segons el que disposa la resolució d'AAI.  
CINQUÉ: Rebut el Pla d'execució del tancament de les eres en la Direcció General de Qualitat Ambiental, d'acord amb el que establix l'article 65.2 paràgraf segon del Decret 127/2006, de 15 de setembre, pel qual es desplega el Decret 2/2006, de 5 de maig, han sigut sol·licitats informes respecte de la modificació de la resolució d'AAI en l'aspecte indicat, tant a l'Ajuntament de l'Alcora com al Servei de Protecció de l'Ambient Atmosfèric.  
Analitzada la documentació presentada per TIERRA ATOMIZADA, SA, s'estima que el tancament de les eres d'emmagatzemament d'argiles en el termini indicat per l'interessat, suposa un avanç en la resolució de la problemàtica ambiental derivada de l'emissió difusa de partícules en el terme municipal de l'Alcora, per la qual cosa es considera acceptable el plantejament realitzat per l'empresa, les mesures del qual també han de ser executades per la resta d'instal·lacions del sector amb emissions difuses d'aqueixa tipologia ubicades en el municipi, per a d'aquesta manera obtindre la necessària repercussió a escala local.   
Per raó de tot el que antecedix, com també de l'informe-proposta del Servei de Control Integrat de la Contaminació i del vist i plau del cap d'Àrea de Qualitat Ambiental, i d'acord amb el Decret 81/2003, de 27 de juny, del Consell, resolc  
Modificar l'autorització ambiental integrada número 039-06/AAI/CV, atorgada en data 27 de juliol del 2006, a la mercantil TIERRA ATOMIZADA, SA per a una indústria de fabricació d'argiles atomitzades amb sistema de cogeneració situada en el municipi de l'Alcora. En concret, l'apartat 4.7.6.6 d'aquesta, relatiu a l'emmagatzemament i la manipulació de materials purulents, se substituïx pel text següent:  
"L'emmagatzemament i la manipulació de materials pulverulents es realitzarà en les condicions següents:  
a) Totes les operacions d'emmagatzemament i manipulació de materials pulverulents que entren en el complex han de realitzar-se en naus tancades i en depressió. En el termini màxim d'un any des de l'obtenció de l'autorització ambiental integrada l'empresa ha de presentar un pla d'adaptació per a la seua aprovació per part de la Direcció General de Qualitat Ambiental de la conselleria de Territori i Habitatge, i ha de complir el Pla d'execució del tancament de les eres presentat amb data 11 d'octubre del 2006.  
No obstant això, fins a la completa implantació del Pla d'adaptació s'exigirà per al desenvolupament d'aquestes operacions a cel obert el compliment de les condicions següents:  
Es disposarà d'un sistema de control i seguiment del funcionament correcte de les mesures correctores que consistirà en un pla de mesura de la concentració de partícules en l'aire ambient en l'entorn de la instal·lació. Aquest sistema ha de dur-se a terme d'acord amb els criteris fixats per la Direcció General de Qualitat Ambiental i necessitarà la seua aprovació.  
Es mantindrà constantment humitejada la superfície del material recollit a l'aire lliure mitjançant un sistema d'aspersors o equips mòbils de reg per polvorització que evite entollades i l'ús excessiu d'aigua. Com a mesura de control del sistema s'ha de disposar d'un registre dels cabals emprats.  
Com a alternativa, mentre les recollides no estiguen sent manipulats podran ser cobertes per lones.  
b) Tancament de tots els sistemes de transport de matèries primeres pulverulentes en les fàbriques (cintes transportadores, catúfols, etc.).  
c) Totes les operacions indicades a continuació es duran a terme en naus tancades dotades de sistemes d'aspiració amb depuració posterior:."  
Contra la present resolució, que no posa fi a la via administrativa, es pot presentar recurs d'alçada davant de la secretària autonòmica de Territori i Medi Ambient de la conselleria de Territori i Habitatge, en el termini d'un mes des de l'endemà de la seua notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/199, de 13 de gener.  
València, 27 d'abril de 2007. - El director general de Qualitat Ambiental: Jorge Lamparero Lázaro